Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од Македонски центар за меѓународна соработка, поднесена против Министерството за спорт, по предметот Барање за пристап до информации од јавен карактер, на ден 21.07.2025 година, го донесе следното:

**Р Е Ш Е Н И Е**

**СЕ ЗАПИРА** постапката по Жалбата изјавена од Македонски центар за меѓународна соработка, поднесена против Министерството за спорт, заведена во Агенцијата со бр. 08-372 на 09.07.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Македонски центар за меѓународна соработка, како што е наведено во Жалбата, на 03.06.2025 година поднел Барање за пристап до информации од јавен карактер до Министерството за спорт, со кое побарал по е-маил да му се достави електронски запис „во вид на табела бр.1 (во word или excel документ) дадена подолу, од следните информации:

„1. Поединечно доделени средства преку Министерството за спорт до крајните корисници од буџетска ставка 463-Трансфери до невладини организации, во 2024 г. (Табела 1).

2. Поединечно доделени средства преку Министерството за спорт до крајните корисници – невладиници организации и/или спортски организации регистрирани согласно Закон за здруженија и фондации од друга буџетска ставка (различна од 463-Трансфери до невладини организации), во 2024 г. (по примерот на Табела 1).“

Имателот на информации по ова Барање не одговорил во законски предвидениот рок, по што Барателот на информации достави Жалба до Агенцијата, заведена под бр.08-372 на 09.07.2025 година.

Агенцијата, преку е-маил заведен со бр.08-372 од 10.07.2025 година, ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.

На 14.07.2025 година Имателот на информации до Агенцијата достави е-маил, заведен во Агенцијата со бр.08-372 на 15.07.2025 година. Во прилог на истиот е доставено Решение на Министерството за спорт бр.11-1244/2 од 14.07.2025 година, со кое Барањето од Министерството за спорт се уважува.

На 18.07.2025 година, Барателот на информации достави електронски допис со кој ја извести Агенцијата дека „Министерството за спорт вчера ни ги достави бараните податоци, сакаме да ве замолиме да ја повлечете жалбата“.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**